ཟླ་བ་བཞི་པའི་ནང་ཕྲན་རང་ལྷོ་ཨ་རིའི་རྒྱལ་ཁབ་ཨེ་ཁུ་དོར་ཞེས་པར་ཟླ་གཅིག་རིང་གཟིག་མོ་དང་གུང་སེང་ལྷན་དུ་བཅར་བ་ཡིན།དེར་ཡོད་ངའི་གྲོགས་མོ་སི་ས་སལ་སྒ་རྡོ་ལགས་དང་ཁོང་གི་ཁྱིམ་ཚང་ནས་མཐུན་འགྱུར་རོགས་རམ་གནང་བར་ཐུགས་རྗེ་ཆེ་ཞུ་རྒྱུ་དང་།དེ་གའི་རྒྱལ་ས་ཀི་ཏོ་ཞེས་པར་འབྱོར་མ་ཐག་ནས་ཉིན་ཤས་རིང་རླུང་འཕྲིན་ཁག་དང་དེ་བཞིན་གསར་འགོད་སོགས་ལ་རང་ཉིད་ཀྱི་ལོ་རྒྱུས་དང་དེ་བཞིན་བོད་རོལ་དབྱངས་ད་ལྟའི་འཆབ་སྲིད་གནས་སྟང་སོགས་ག་ཐུབ་གསལ་བཤད་ཞུས་མཐར་ཟླ་༤ཚེས་ཉིན་དེ་གའི་གནས་ཡོད་རོལ་དབྱངས་ཁང་ཀ་ས་དེ་ལ་མུ་སི་ཀ་ཞེས་པར་མི་མང་ཕལ་ཆེར་༤༠༠ཡས་མས་ཞིག་འདུ་འཛོམས་ཀྱིས་ཕྲན་ནས་སྲོལ་རྒྱུན་དང་རང་རྩོམ་གླུ་གཞས་ཁག་དང་དེ་བཞིན་ལྷ་མོའི་ལིའུ་ནས་རྔོན་པའི་འདོན་མདོར་བསྡུས་བཅས་གཟིགས་འབུལ་ཞུས་པས་མི་མང་ནས་ཐུགས་སྣང་དགྱེས་འཚོར་གནང་སོང་།